Εκδήλωση  24ης  Οκτωβρίου  2000, 

Σκαλί  Ανλαντύάς 

40  χρόνια  Κυπριακής  Δημοκρατίας:  Που  πήγαμε  λάθος; 


Κυρίες  και  Κύριοι, 

Όπως  βλέπετε  έχουμε  σήμερα  μαζί  μας,  μια  πλειάδα  αξιόλογων 
πολιτικών  κι  ενός  ακαδημαϊκού,  που  αναμένεται  να  σκιαγραφήσουν  την 
πορεία  της  χώρας  μας  στα  σαράντα  χρόνια  που  διέρρευσαν  από  την 
αποαπικοιοποίηση,  αφού  θα  ήταν  ίσως  οξύμωρο  να  μιλήσει  κανείς  για 
ανεξαρτησία  και  ελεύθερο  βίο. 

Και  η  μια  και  η  άλλη  κοινότητα  βρισκόμαστε  αυτή  τη  στιγμή  σε  πολιτικά 
αδιέξοδα,  ενώ  το  μέλλον  χαρακτηρίζεται  από  αβεβαιότητα  και  ανασφάλεια, 
που  ίσως  να  μη  συνειδητοποιούνται  και  να  χάνονται  μέσα  στην  ευημερία  της 
ελληνοκυπριακής  κοινότητας.  Χωρίς  να  παραγνωρίζεται  ο  ρόλος  των 
διεθνών  συμφερόντων,  είναι  πεποίθησή  μου  ότι  δεν  είμαστε  οι  Κύπριοι  και 
από  τις  δυό  μεριές  άμοιροι  ευθυνών  για  τη  δεινή  θέση  ©την  οποία 
βρισκόμαστε.  Όμως  δεν  είναι  εύκολο  να  διορθώσει  κανείς  μια  μη  επιθυμητή 
πορεία,  αν  προηγουμένως  δε  γίνει  διάγνωση  των  λαθών,  κάτι  που  ελπίζω  να 
επισυμβεί  και  σήμερα  μέσα  από  τις  παρεμβάσεις  των  ομιλητών  μας. 

Πέρα  από  τη  συμπλήρωση  των  σαράντα  χρόνων  της  Κυπριακής 
Δημοκρατίας,  η  φετινή  χρονιά  αποτελεί  ορόσημο  και  για  το  Νεοκυπριακό 
Σύνδεσμο,  που  συμπληρώνει  25  χρόνια,  ένα  τέταρτο  του  αιώνα,  ζωής. 
Επιτρέψετε  μου  επιγραμματικά  να  παρατηρήσω  ότι  ο  Νεοκυπριακός 
Σύνδεσμος  είναι  καθαρά  απότοκο  των  καταστροφικών  γεγονότων  του  74, 
εξού  και  οι  στόχοι  του  είναι  η  ενίσχυση  του  Κυπριακού  Κράτους,  η 
επαναπροσέγγιση  των  δυό  μεγαλύτερων  κοινοτήτων  και  η  διατήρηση  και 
ενίσχυση#  των  δημοκρατικών  θεσμών.  Σημαντικοί  στοιχείαι  στις  προσπάθειες 
του,  ήταν  η  διάκριση  ανάμεσα  στην  πολιτική  και  τη  πολιτιστική  ταυτότητα  του 
Κυπρίου,  ο  σεβασμός  όλων  των  κουλτούρων  της  χώρας  και  η  καταπολέμηση 
του  εθνικισμού  τον  οποίο  θεωρεί  καταστροφικό.  Κάνοντας  κάποια 
αυτοκριτική  θα  παρατηρήσω  ότι  έχουμε  ακόμα  να  διανύσουμε  πολύ  δρόμο 
προς  αυτή  την  κατεύθυνση. 

Στο  Σύνδεσμο  έχουν  κατά  καιρούς  αποδοθεί  θεωρήσεις  που  καμμιά 
δεν  έχουν  σχέση  με  την  πραγματικότητα.  Ωστόσο  μπορώ  να  σας 
διαβεβαιώσω  για  κάτι  στο  οποίο  βαθιά  πιστεύουμε:  Τη  συνέχιση  της 
αυτόνομης  πολιτικής  ύπαρξης  της  χώρας  μας,  που  δεν  είναι  για  μας  το  εφικτό 
αλλά  το  επιθυμητό. 

Αλλά  σήμερα  βρισκόμαστε  εδώ  όχι  για  να  μιλήσουμε  για  το  Σύνδεσμο 
αλλά  για  να  ακούσουμε  για  κάποια  λάθη  του  παρελθόντος  και  το 
σημαντικότερο  να  προβληματιστούμε  πως  καλλίτερα  θα  μπορούσε  να 
διασφαλιστεί  η  πολιτική  επιβίωση  της  χώρας  μας. 


Ευχαριστώ. 


